Լասինա Տրաորե

Լասինա Տրաորե (ֆր.՝ Lacina Traoré, օգոստոսի 20, 1990(1990-08-20), Աբիջան, Կոտ դ'Իվուար), իվուարցի ֆուտբոլիստ, «ՉՖՌ» ակումբի հարձակվող։ Հանդես է եկել Կոտ դ'Իվուարի հավաքականում։


== Խաղացողի կարիերա ==


=== Վաղ տարիներ ===
Դեռ վաղ մանկության տարիներին բոլոր մարզաձևերից ընտրել է ֆուտբոլը։ Մարզվել է Աբիջանի «ԱՍԵԿ Միմոզաս» ակումբում։ Պրոֆեսիոնալ կարիերան սկսել է 2007 թվականին «Ստադ Աբիջան» ակումբում, որտեղ առաջին մրցաշրջանում անցկացրել է 17 խաղ և խփել 2 գոլ։ Հաջորդ մրցաշրջանում անցկացրել է 10 խաղ և խփել 4 գոլ։ Հայրենիքում որևէ ձեռքբերում չի ունեցել, քանի որ ոչ առաջնությունում, ոչ էլ գավաթի խաղարկությունում ակումբը բարձր տեղեր չի զբաղեցրել։ Այդ ժամանակ էլ նրա վրա ուշադրություն են դարձրել եվրոպական ակումբներ։


=== ՉՖՌ ===
2008 թվականին տեղափոխվել է ռումինական ՉՖՌ ակումբ (Կլուժ-Նապոկա)։ Առաջին մրցաշրջանում ռումինական ակումբի կազմում անցկացրել է 6 խաղ և խփել 1 գոլ առաջնությունում, ինչպես նաև թիմի հետ միասին դարձել է Ռումինիայի գավաթակիր 2008/09 մրցաշրջանում, որի եզրափակիչ խաղը, սակայն, անցկացրել պահեստայինների նստարանին։ Ռումինիայի Սուպերգավաթի խաղարկության՝ 2009 թվականի հուլիսի 26-ին անցկացված խաղում նույնպես եղել է պահեստային։
2009/10 մրցաշրջանը դարձել է ամենահաջողը Լասինայի համար ամենահաջողը ՉՖՌ-ում. այդ ընթացքում նա անցկացրել է 25 խաղ, խփել 6 գոլ և թիմի հետ դարձել երկրի չեմպիոն, ինչպես նաև Ռումինիայի գավաթի և Սուպերգավաթի դափնեկիր։ Դրանից բացի, նա անցկացրել է 6 խաղ և խփել 2 գոլ Եվրոպայի լիգայում։
2010/11 մրցաշրջանում անցկացրել է 13 խաղ և խփել 7 գոլ առաջնությունում, ինչպես նաև անցկացրել է 6 խաղ և խփել 2 գոլ Չեմպիոնների լիգայում՝ աչքի ընկնելով 2010 թվականի սեպտեմբերի 15-ին՝ «Բազելի» դեմ տնային խաղում (2:1) և դեկտեմբերի 8-ին՝ «Ռումայի» դեմ տնային խաղում (1:1)։


=== «Կուբան» ===

2011 թվականին փետրվարի 6-ին  հայտնի է դարձել, որ պայմանագիր է կնքվել Տրաորեի՝ «Կուբան» տեղափոխվելու վերաբերյալ, ըստ որոշ տվյալնների՝ տրանսֆերի արժեքը կազմել է 5 մլն եվրո, իսկ խաղացողի աշխատավարձը՝ 500 հազար եվրո տարեկան։ Ընդ որում՝ այն կարող էր հասնել 700 հազար եվրոյի՝ հաշվի առնելով բոնուսները։ Պայմանագիրը կնքվել է 4,5 տարով։


=== «Անժի» ===

2012 թվականի հունիսի 29 «Կուբանը» հայտարարել է Տրաորեի՝ «Անժի» տեղափոխվելու մասին։ Դաղստանի ակումբի մամուլի ծառայության տվյալներով՝ տրանսֆերը արժեքը կազմել է 18 մլն եվրո։ 2012 թվականի հուլիսի 19-ին Տրաորեն կատարել է նորամուտը «Անժիի» կազմում՝ մասնակցելով 2-րդ որակավորման փուլի՝ հունգարական «Գոնվեդ» ակումբի դեմ խաղին (1:0), որտեղ խաղացել է 83 րոպե։ 2012 թվականի հուլիսի 22-ին Տրաորեն խաղադաշտ է դուրս եկել թիմի մեկնարկային կազմում առաջին տուրի «Կուբանի» դեմ խաղում, որտեղ խփել է առաջին (հաղթական) գոլը նոր ակումբի կազմում, իսկ նրա թիմը հաղթել է 2:1 հաշվով:«Անժիի» հետ մասին Տրաորեն հասել է մեծ հաջողության։ Լասինան «Անժիին» օգնել է իր պատմության մեջ առաջին անգամ անցնել եվրագավաթի խմբային փուլ, այսինքն՝ Եվրոպայի լիգա։ 2012 թվականի նոյեմբերի 8-ին Լասինան Եվրոպայի լիգայի 4-րդ տուրում խփել է միակ գոլը «Լիվերպուլի» դեմ խաղում, որի շնորհիվ Գուս Հիդինգի ենթակաները հաղթել են 1:0 հաշվով։


=== «Մոնակո» ===
2014 թվականի հունվարի 4-ին «Անժիի» և «Մոնակոյի» միջև համաձայնություն է կնքվել ֆուտբոլիսի տեղափոխման վերաբերյալ։ Տրաորեի տրանսֆերի համար «Մոնակոն» վճարել է 10 մլն եվրո։ Սակայն ֆրանսիական ակումբը ֆուտբոլիստին ուղարկել է անգլիական «Էվերթոն» մինչև մրցաշրջանի ավարտը։ Անգլիական ակումբում Տրաորեն իր նորամուտը կատարել է փետրվարի 16-ին Անգլիայի գավաթի խաղարկության՝ «Սուոնսի Սիթիի» դեմ խաղում, որի 5-րդ րոպեին Լասինան բացել է հաշիվը։ Բայց մրցաշրջանի մնացած մասը նա բաց է թողել վնասվածքի պատճառով։
2014/15 մրցաշրջանում վերադարձել է «Մոնակո»։ Ֆրանսիայի առաջնության 13-րդ տուրի՝ «Սենտ Էտիենի» դեմ խաղում Տրաորեն խփել է գոլ, որը նվիրել է «Անժիի» սեփականատեր Սուլեյման Կերիմովին։


=== ԲԿՄԱ ===
2016 թվականի հալիսի 8-ին «Մոնակոյի» պաշտոնական կայքը հայտնել է, որ Լասինա Տրաորեն հաջորդ մրցաշրջանը վարձավճարով կանցկացնի ԲԿՄԱ ակումբում։ Նոր մրցաշրջանի առաջին 4 խաղերում հարձակվողը գոլ չի խփել, սակայն «Արենա ԲԿՄԱ» մարզադաշտում անցկացրած առաջին խաղում խփել է միանգամից 2 գոլ՝ բանակայիններին օգնելով ջախջախել «Թերեքին» 3:0 հաշվով։ Արդյունքում հարձակվողը ԲԿՄԱ-ում անցկացրել է միայն 2016/17 մրցաշրջանի առաջին կեսը։ 2017 թվականի սկզբին ԲԿՄԱ-ն և «Մոնակոն» պայմանավորվել են վարձավճարային պայմանագիրը ժամկետից շուտ խզելու վերաբերյալ։ Բանակայինների կազմում անցկացրած ժամանակահատվածում Տրաորեն աչքի է ընկել Ռուսաստանի առաջնությունում խփած 5 գոլով և ՈՒԵՖԱ Չեմպիոնների լիգայի խաղերում խփած 1 գոլով։


=== «Սպորտինգ» ===
Իր կարիերան ֆուտբոլիստը շարունակել է Իսպանիայի առաջնությունում՝ 2017 թվականի ձմռանը տեղափոխվելով Խիխոնի «Սպորտինգ»։ «Սպորտինգը» «Մոնակոյի» հետ կնքել է վարձավճարային պայմանագիր մինչև 2016/2017 մրցաշրջանի ավարտը. Իսպանական ակումբում անցկացրած ժամանակահատվածում Տրաորեն հեղինակել է 2 գոլ։


=== «Ամիեն» ===
2017/18 մրցաշրջանում հարձակվողը հանդես է եկել ֆրանսիական «Ամիենում»։ «Մոնակոն», որին պատկանում էին ֆուտբոլիստի իրավունքները, նրան վարձավճարով ուղարկել է «Ամիեն» մինչև 2017/18 մրցաշրջանի ավարտը։ Ակումբների միջև պայմանագիր չի նախատեսել ֆուտբոլիստի վաճառքը։ Ֆրանսիայի առաջնությունում հարձակվողը մասնակցել է 18 խաղի և չի խփել ոչ մի գոլ։


=== «Ույպեշտ» ===
2019 թվականին փետրվարի 24-ին Տրաորեն պայմանագիր է կնքել հունգարական «Ույպեշտի» հետ։


=== Վերադարձ ՉՖՌ ===
2019 թվականի օգոստոսի 15-ին վերադարձել է Ռումինիայի ՉՖՌ ակումբ, որի կազմում հանդես էր եկել 2008-2011 թվականներին։


== Կարիերան հավաքականում ==

Մասնակցել է թիմի շվեյցարական հավաքին 2010 թվականի աշխարհի առաջնությունից առաջ, Կոտ դ'Իվուարի հավաքականի գլխավոր մարզիչ Սվեն-Գյորան Էրիկսոնի Լասինային ընդգրկել է ԱԱ-2010 նախնական հայտացուցակում (30 մարդ), սակայն արդյունքում նա չի մեկնել մասնակցելու Հարավաֆրիկյան Հանրապետությունում անցկացվող առաջնությանը։
2011 թվականի փետրվարին հրավիրվել է Կոտ դ'Իվուարի գլխավոր հավաքական։ Մարտի 27-ին Տրաորեն երկրի օլիմպիական հավաքականի կազմում մասնակցել է Լիբիայի դեմ խաղին, որտեղ գոլ է խփել հանդիպման 67-րդ րոպեին։ Հունիսին Տրաորեն օլիմպիական հավաքականի կազմում մասնակցել է Կոնգոյի հավաքականի դեմ խաղին Բրազավիլում՝ աչքի ընկնելով առաջին խաղակեսում և հավասարեցնելով հանդիպման հաշիվը, իսկ նրա թիմն արդյունքում տարել է կամային հաղթանակ (2:1)։ 2012 թվականի նոյեմբերի 14-ին Ավստրիայի հավաքականի դեմ արտագնա խաղւմ կատարել է նորամուտը գլխավոր հավաքականում՝ ընդմիջումից անմիջապես հետո փոխարինելով Վիլֆրեդ Բոնիին, իսկ 76-րդ րոպեին դարձել է գոլի հեղինակ։
2013 թվականի հունվարին Լասանա Տրաորեն ընդգրկվել է այն խաղացողների ցանկում, որոնք մասնակցել են Աֆրիկյան ազգերի գավաթի 29-րդ խաղարկությանը։ Աֆրիկայի գավաթի խաղարկությանը նախապատրաստվելու ընթացքում Կոտ դ'Իվուարի հավաքականը  մասնակցել է Եգիպտոսի դեմ ընկերական խաղին։ Այդ խաղում Տրաորեն գոլ է խփել, իսկ նրա հավաքականը հաղթել է 4։2 հաշվով։


== Ձերքբերումներ ==
Թիմային

ՉՖՌՌումինիայի առաջնության հաղթող – 2009/10
Ռումինիայի գավաթի դափնեկիր (2) – 2008/09, 2009/10
Ռումինիայի սուպերգավաթի դափնեկիր (2) – 2009, 2010«Անժի»Ռուսաստանի առաջնության բրոնզե մեդալակիր – 2012/13
Ռուսաստանի գավաթի խաղարկության եզրափակչի մասնակից – 2012/13Կոտ դ'Իվուարի հավաքականԱֆրիկյան ազգերի գավաթի դափնեկիր – 2015Անձնական

Ընդգրկվել է Ռուսաստանի առաջնության 33 լավագույն ֆուտբոլիստների ցանկում – № 2 (2011/12)


== Վիճակագրություն ==


=== Ակումբային վիճակագրություն ===
2016 թվականի նոյեմբերի 22-ի դրությամբ


=== Խաղերը և գոլերը հավաքականում ===
2015 թվականի փետրվարի 4-ի դրությամբԸնդհանուր՝ 10 խաղ / 4 գոլ, 7 հաղթանակ, 0 ոչ ոքի, 3 պարտություն


== Примечания ==


== Արտաքին հղումներ ==
Ֆուտբոլիստի էջը ԲԿՄԱ-ի կայքում Archived 2016-07-17 at the Wayback Machine.
Պրոֆիլը transfermarkt.com կայքում(անգլ.)
Հոդված ֆուտբոլիստի մասին cefere.com կայքում Archived 2010-11-26 at the Wayback Machine.(ռում.)
Ֆուտբոլիստի էջը soccerway.com կայքում(անգլ.)